CELEX: 32013R1228
Language: lv
Date: 2013-11-28 00:00:00
Title: Komisijas Īstenošanas regula (ES) Nr. 1228/2013 ( 2013. gada 28. novembris ) par atsevišķu preču klasifikāciju kombinētajā nomenklatūrā

3.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 322/6
            
         KOMISIJAS ĪSTENOŠANAS REGULA (ES) Nr. 1228/2013
   (2013. gada 28. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Muitas kodeksa komiteja tās priekšsēdētāja noteiktajā termiņā nav sniegusi atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir taisnstūrveida kaste no cieta kartona ar ārējās virsmas segumu no plastmasas, kas nepārsniedz pusi no kopējā biezuma.
                  Kaste ir konstruēta kā lāde ar vienu vienīgu atvilktni, ko var izvilkt no kastes, un tā ir izveidota, lai tad, kad kaste ir atvērta, varētu redzēt pudeli.
                  Atvilktne ir izveidota konkrētu izmēru vīna pudeles turēšanai. Atvilktnes iekšpusē pie vienas sienas ir piestiprināts apaļveida paaugstinājums, un pie pretējās sienas – gredzenveida struktūra. Gredzenveida struktūras mērķis ir aptvert pudeles augšdaļu, bet apaļveida paaugstinājums ir izveidots, lai ietilptu pudeles pamata tukšajā daļā.
                  Turklāt atvilktnes iekšpusē pie sānu sienas ir piestiprināta kartona kabatiņa, aiz kuras aizbāžama brošūra. (1)
                  
               
               
                  4202 92 19
               
               
                  Klasifikācija noteikta, ievērojot kombinētās nomenklatūras vispārīgo interpretācijas 1. un 6. noteikumu, 48. nodaļas 2.h) piezīmi un KN kodu 4202, 4202 92 un 4202 92 19 aprakstu.
                  Klasificēšana pozīcijā 4819 pie kartona kastēm nav iespējama, jo izstrādājums nav vienkārši parasta šīs pozīcijas kartona kaste, bet gan sakarā ar tā konstrukciju, cietību, virsmas segumu no plastmasas un iekšējo struktūru, kas ļauj tajā iekārtot konkrēta izmēra pudeli, tas ir atpazīstams kā futrālis pudelēm no kartona ar plastmasas segumu, uz kuru attiecas 4202. pozīcijas apraksta otrā daļa.
                  Tāpēc izstrādājums klasificējams ar KN kodu 4202 92 19 kā futrālis pudelēm.
               
            
         
      
         (1)  Fotoattēls pievienots tikai informācijai.